קיצ'ן ביי גרג- מסעדה בשרית כשרה של רשת קפה גרג ביבנה
יבנה הייתה עיר של דוכני שוארמה ופלאפל עד שקם קניון ג'י וכשקם הקניון נפתחה מסעדת קפה גרג חלבית ועתה נוספה לה אחות בשרית, שתיהן בכשרות מהדרין ובשתיהן הזכיין הוא אלי מור.
הפעם נדבר על המסעדה הבשרית החוגגת שלושה חודשים. האמת שמסעדה בשרית כשרה ברשת קפה גרג היא דבר חדש ולכן כה התפעלנו הן מהמקום והן מהמנות שתכנן שף הרשת, ומבשל שף המסעדה- דניאל מלכה. המקום מעוצב יפה וניכר שהושקע בו הון רב בעיצובו. יש גם מרפסת נוף נהדרת,
כשבערב ניתן ליהנות מהבריזה הנעימה. התפריט מגוון ועשיר וכולל מנות ראשונות, סלטים, כריכים, עיקריות, קינוחים, ותפריט יינות ובירות מגוון. אז מה אכלנו. חלת בצל
שאלו טבעות בצל מטוגנות בציפוי פריך עם רוטב צ'ילי וממרח איולי- מנה יפה וטעימה, פסטיה עוף שזה רולים מטוגנים וממולאים בחזה עוף. בסדרת הכריכים טעמנו כריך אנטריקוט ענק עם דפי אנטריקוט שנצלו על הפלנצ'ה, בצל מטוגן, פלפל חריף, מיונז, חרדל וצ'ימיצ'ורי- שזו ניתן לומר ארוחה בפני עצמה. בעיקריות טעמנו את הכבד עוף המוקפץ
עם פטריות ברוטב ויין אדום על מצע של פירה- מנה שמזמן לא טעמנו שכמותה ואנטריקוט מיושן 300 גר'
עם צ'יפס וירקות מאודים- פשוט נהדר. בין הראשונות לעיקריות טעמנו את מנת הקוקטייל המומלצת: טרופינענע
עם לימונדה, ג'ין, עלי נענע וסירופ. מבין מבחר הקינוחים: עוגת ביסקוויטים עם קרם בווריה וגאנש שוקולד, קרמבל תפוחים (אפשר ללא סוכר), מוס שוקולד עם שטרוזל קקאו ודפי שוקולד, פחזניות ממולאות בגלידת וניל, סורבה מרנג פירות וטארט לימון – קרם לימון ומרנג עם תחתית בצקית- בחרנו את האחרונה שהייתה טעימה מאוד.
יש מנות ילדים, יש מנות עסקיות (מ-40 ₪), יש אפשרות לאירועים. המחירים של המנות סבירים ביותר. הכשרות: בשרים הרב מחפוד. עופות עטרה.
זכיין המסעדה- אלי מור, הוא ממגורשי גוש קטיף, למד בישיבת ההסדר בגוש במשך 5 שנים ושהה במלון המגורשים –מלון שלום בירושלים (כיום רימונים שלום), עד שהרגיש שאינו יכול להמשיך ולהתגורר שם ועבר למושב כפר הנגיד. כמו רבים חווה את משבר הגירוש ולכן הוא מכריז על 20 אחוז הנחה לכל תושבי הגוש לשעבר שיגיעו לסעוד במקום. השירות אדיב ומהיר. חוויה קולינרית נהדרת . חניה בחינם בשפע. הכתובת: הקישון 9, מתחם ג׳י יבנה, טלפון: 08-9431420. אז בואו ולבטח תיהנו!
פברואר 201827